**428/2015.(XII.10.) Kgy. sz. határozat**

Szombathely Megyei Jogú Város Közgyűlése megtárgyalta a „Javaslat a Savaria Múzeum felújítása terveinek jóváhagyására, és a Szent Márton Tervhez kapcsolódó beruházási programok elfogadására” című előterjesztést és a következő döntést hozta:

1./ A Közgyűlés a tervező által a Közgyűlés számára bemutatott terveket a Savaria Múzeum homlokzatának és a Múzeumkert felújítása vonatkozásában elfogadja.

2./ A Közgyűlés az előterjesztés 1-5. mellékletében részletezett beruházási programokat:

1. a Savaria Múzeum homlokzatának és a Múzeumkert felújítása,
2. a Smidt Múzeum bővítése,
3. a Berzsenyi tér és környezete felújítása,
4. a Szent Márton templom előtti tér felújítása,
5. a Romkert sétány kialakítása

vonatkozásában jóváhagyja.

3./ A Közgyűlés felkéri a Polgármestert, hogy a szükséges engedélyek birtokában haladéktalanul gondoskodjon a beszerzési és a közbeszerzési eljárások lefolytatásáról.

4./ A Közgyűlés felkéri a Gazdasági és Városstratégiai Bizottságot, vizsgálja meg a Savaria Múzeum kertjében található nyilvános WC üzembe helyezésének feltételeit és költségigényét.

**Felelős:**  Dr. Puskás Tivadar polgármester

Illés Károly alpolgármester

Lendvai Ferenc, a Gazdasági és Városstratégiai Bizottság elnöke

Dr. Károlyi Ákos jegyző

(A végrehajtásért felelős:

Lakézi Gábor, a Városüzemeltetési Osztály vezetője

Stéger Gábor, a Közgazdasági és Adó Osztály vezetője)

**Határidő:** azonnal (1-3. pontra)

a bizottság 2016. januári ülése (4. pontra)